laion/Wikipedia-Exotic huggingface dataset:
Pulse (אלבום)

Pulse (בעברית: דופק) הוא אלבום האולפן השביעי של הזמרת-יוצרת האמריקאית, טוני ברקסטון. האלבום יצא לאור ב-4 במאי 2010 על ידי חברת התקליטים אטלנטיק רקורדס. מתוך האלבום יצאו שלושה סינגלים. עם יציאתו האלבום נכנס למקום ה-9 בארצות הברית עם מכירות של 54 אלף עותקים מה שהופך אותו לאלבומה החמישי של ברקסטון שמגיע לעשירייה הפותחת במדינה. נכון לפברואר 2014, מכירות האלבום עומדות על 156 אלף עותקים בארצות הברית. האלבום קיבל ברובו ביקורות חיוביות ממבקרי המוזיקה. זהו אלבומה הראשון של ברקסטון מזה 5 שנים וגם אלבומה הראשון עם חברת אטלנטיק רקורדס. הקלטות האלבום החלו בספטמבר 2008, ונמשכו עד מרץ 2010, כאשר מספר רב של מפיקים עבדו על האלבום, ביניהם דייוויד פוסטר אשר עבד גם עם סלין דיון, האבי מייסון ג'יי.אר, פרנק אי., אואק, לוקאס סיקון, סיימון פרנגלן ודאפו טורימירו. מבחינה מוזיקלית האלבום מכיל שירי אפ-טמפו ובלדות R&B לצד שירי דאנס. האלבום הגיע בשבוע הראשון ליציאתו למקום ה-9 בארצות הברית עם מכירות של 54 אלף עותקים מה שהופך אותו לאלבום החמישי שלה שמגיע לעשירייה הפותחת במדינה, ובנוסף הגיע למקום הראשון במצעד שירי ה-R&B וההיפ-הופ. בשבוע השני שלו הוא נפל למקום ה-22 עם מכירות של 16,588 עותקים ובשבוע השלישי הוא נפל למקום ה-41. בקנדה האלבום הגיע למקום ה-72 ובבריטניה הוא הגיע למקום ה-28 ולמקום ה-7 במצעד אלבומי ה-R&B. אתר האינטרנט הרשמי של Pulse מידע על האלבום Pulse באתר MusicBrainz מידע על האלבום Pulse באתר AllMusic האלבום Pulse באתר ספוטיפיי Toni Braxton - Pulse, Discogs (באנגלית) Toni Braxton Feat. Trey Songz - Yesterday, Discogs (באנגלית) Toni Braxton - Make My Heart (The MuthaFunkaz Remixes), Discogs (באנגלית) Toni Braxton - Hands Tied (Hex Hector Remixes), Discogs (באנגלית) Toni Braxton Chart History, Billboard Official R&B Albums Chart Top 40 | Official Charts Company, www.officialcharts.com (באנגלית) Artists, www.officialcharts.com
בית סטורמונט

בית סטורמונט (באנגלית: Stormont House) שימש כבית המגורים הרשמי של יושב ראש בית הנבחרים של צפון אירלנד בין השנים 1921–1972. המבנה תוכנן על ידי האדריכל ראלף נוט הידוע בתכנון מבנה בניין המחוז שבלונדון. במרבית השנים שבין 1921 - 1972 התגוררו במבנה בפועל ראשי הממשלה של צפון אירלנד שהעדיפו להתגורר בבניין זה על פני המגורים הרשמיים - טירת סטורמונט (ששימשה בעיקר את בני בית המלוכה בבקרם בצפון אירלנד). יושבי הראש של בית הנבחרים העדיפו להתגורר במעונותיהם הפרטיים על פני בית המגורים הרשמי.
Amanita Design

Amanita Design היא חברה עצמאית לפיתוח משחקי וידאו, אשר נוסדה בשנת 2003 ובסיסה בברנו, צ'כיה. הסטודיו נוצר במקור כאולפן גרפי, אך עד מהרה החל להתמחות ביצירת משחקים ואנימציות. בשנת 2003 יצא המשחק הראשון של הסטודיו - Samorost, שנוצר כיצירה בית ספרית על ידי Jakub Dvorský. זה היה משחק קצר, פשוט וחינמי שהתרחש ביקום סוריאליסטי, אשר משך אליו מגוון רחב של אנשים - בעיקר בגלל מקוריותו האמנותית. בעקבות ההצלחה יצא בשנת 2005 משחק ההמשך Samorost 2, שגם הוא חינמי. בשנת 2009, הציג הסטודיו את הפרויקט הגדול ביותר שלו עד כה - Machinarium, בו השחקן נמצא בעולם המאוכלס ברובוטים. בשנת 2012, יצא המשחק Botanicula, אשר מבוסס על עולם הטבע. בשנת 2016 יצא המשחק השלישי בסדרת Samorost ובשנת 2018 יצאו המשחקים ההומוריסטיים Chuchel ו-Pilgrims. בשנת 2020 יצא משחק הפלטפורמה והפאזלים Creaks. בנוסף לעבודותיו שלו, הסטודיו יצר גם מספר פרויקטים לפי דרישה. עם לקוחותיו נמנו ה-BBC, נייקי ו-Spree Polyphonic. נכון להיום (2019), הסטודיו מוקדש רק ליצירת משחקים ופרויקטים משלו. לוגו החברה הוא הפטריה מסוג אמניטה מוסכריה (Amanita muscaria). סדרת Samorost Machinarium Botanicula Chuchel Pilgrims Creaks מדיה וקבצים בנושא Amanita Design בוויקישיתוף אתר האינטרנט הרשמי של Amanita Design (באנגלית) Amanita Design, ברשת החברתית פייסבוק Amanita Design, ברשת החברתית אקס (טוויטר) Amanita Design, ברשת החברתית אינסטגרם Amanita Design, סרטונים בערוץ היוטיוב
ארסן לופן (סרט, 2004)

ארסן לופן (בצרפתית: Arsène Lupin; שווק במדינות המערב בשם "Adventures of Arsene Lupin") הוא סרט הרפתקאות פשע משנת 2004, המבוסס על סדרת הרומנים שיצר מוריס לבלאן, בבימויו של ז'אן-פול סלומה ובכיכובם של רומאן דוריס, אווה גרין וקריסטין סקוט תומאס. הסרט היה הפקה משותפת של צרפת, ספרד, איטליה ובריטניה. הסרט מתייחס לרבים מסיפורי ארסן לופין של לבלאן, כולל "המעצר של ארסן לופין", "המחרוזת המלכותית", "שרלוק הולמס מגיע מאוחר מדי", "813", ו"רוזנת קליוסטרו". הסרט עוקב אחר הגנב הג'נטלמן ארסן לופן מהיותו ילד קטן, דרך מות אביו, ועד שנותיו המאוחרות יותר כאשר הוא פוגש את האישה המוזרה, ז'וזפין, שנראית אלמותית ומשתמשת בסם מהפנט כדי לשעבד אנשים לרצונה. האתוס של ארסן הוא לגנוב מהנוכלים העשירים והראויים. בסרט זה הוא מתנגד לשני יריבים, חברה סודית וז'וזפין, אשר מתכוונים לאסוף שלושה צלבים שיחשפו את סודו של אוצר אבוד. בגיל 23, ארסן לופין הוא גנב צעיר חסר דאגות ששודד את האצולה הפריזאית. הפורץ הווירטואוז הצעיר מכפיל את התקפותיו: תקיפה של רכבת שנוסעת במלוא המהירות, אקרובטיקה על גגות הלובר וגניבה מרהיבה בקתדרלת רואן. אך תוכניותיו ישתבשו בגלל התשוקה העיוורת שלו לרוזנת קליוסטרו הארסית שאותה הוא יציל בקושי משריפה על המוקד באשמת כישוף. ואכן, נראה שהיא חיה כמה מאות שנים בזכות שיקוי שרק היא יודעת את הסוד שלו. ארסן מתפתה פי שניים כשהיא מספרת לו על אוצר שלא יסולא בפז של מלכי צרפת. אבל לפני שחושפת לו את מיקום האוצר, כמובן, היא רוצה הוכחה. לכן ארסן ייכנע לרבים מרצונותיה. תחילה, יבצע גניבת תכשיטים שאורגנה בקזינו יוקרתי, לפני שהשניים יחגגו בתשוקה. הגעתו של ביומנין תחזיר אותו בהדרגה למציאות, ורק הוא יחליט להמשיך בחיפוש אחר האוצר. בינתיים הוא גם ילמד שהוא יהפוך לאבא דרך אהבתו הראשונה, קלאריס דה דרו-סוביז. רומן דוריס בתפקיד ארסן לופן קריסטין סקוט תומאס בתפקיד ז'וזפין בלסמו, רוזנת קליוסטרו פסקל גרגורי בתפקיד ביומגנן אווה גרין בתפקיד קלאריס דה דרו-סוביז רובין רנוצ'י בתפקיד דוכס דרו-סוביז פטריק טומי בתפקיד ליאונרד מתייה קארייר בתפקיד דוכס אורליאן פיליפ מגנן בתפקיד בונטוט פיליפ למייר בתפקיד קרדינל אתיג מארי בונל בתפקיד הנרייט ד'אנדרסי אורליאן ווייק בתפקיד ז'אן לופן פיליפ לודנבאך בתפקיד המושל פרנסואה לופן בתפקיד הדוכסית חאבייר בובואה בתפקיד רופא ארתור דופון בתפקיד מוכר עיתון "ארסן לופן", במסד הנתונים הקולנועיים IMDb (באנגלית) "ארסן לופן", באתר AllMovie (באנגלית) "ארסן לופן", במסד הנתונים הקולנועיים KinoPoisk (ברוסית) http://www.jpbox-office.com/fichfilm.php?id=1087 "Arsène Lupin (2004)". Rotten tomatoes. נבדק ב-31 במאי 2012. {{cite web}}: (עזרה)
Love, Marriage & Divorce

Love, Marriage & Divorce (בעברית: אהבה, נישואין וגירושין) הוא אלבום משותף של הזמרת-יוצרת האמריקאית, טוני ברקסטון, והזמר בייביפייס. האלבום יצא לאור ב-4 בפברואר 2014, על ידי חברת התקליטים מוטאון רקורדס. נכון ל-2 ביולי 2014 האלבום מכר 211 אלף עותקים בארצות הברית וזכה בפרס גראמי בקטגוריית "אלבום ה-R&B הטוב ביותר". זהו אלבומם השמיני של השניים. האלבום כולל 12 שירים מתוכם יצאו 3 סינגלים. הסינגל הראשון הוא השיר "Hurt You" אשר הגיע למקום הראשון במצעד שירי ה-R&B למבוגרים האמריקאי. אחריו יצאו שני סינגלים נוספים: "Where Did We Go Wrong" ו-"Roller Coaster". אלבום זה הוא אלבומם השמיני של השניים לאחר מספר שנים בהם אף אחד מהם לא הוציא אלבום. זמן קצר לפניי יציאת האלבום ברקסטון אמרה שזהו יהיה אלבומה האחרון על מנת שתוכל להתמקד בקריירת המשחק שלה אך לאחר מכן, שינתה את דעתה שראתה את הצלחת האלבום. האלבום במקור היה אמור לצאת בנובמבר 2013, אך בסופו של דבר הוחלט לדחות את יציאתו כדי שזה יהיה שבוע לפניי יום ולנטיין. מידע על האלבום Love, Marriage & Divorce באתר MusicBrainz מידע על האלבום Love, Marriage & Divorce באתר AllMusic Toni Braxton & Babyface - Love Marriage & Divorce, Discogs (באנגלית) Beyonce, Pharrell Williams Lead Mid-Year SoundScan R&B/Hip-Hop Charts, Billboard Toni Braxton, GRAMMY.com, ‏2019-11-19 (באנגלית) Gold & Platinum, RIAA (באנגלית) Ayara Pommells, The Source |Toni Braxton x Babyface Awarded In South Africa, The Source, ‏2015-09-10 (באנגלית)
Sex & Cigarettes

Sex & Cigarettes (בעברית: סקס & סיגריות) הוא אלבום האולפן התשיעי של הזמרת-יוצרת האמריקאית, טוני ברקסטון, ואלבום הסולו השמיני שלה. האלבום יצא לאור ב-23 במרץ 2018 על ידי חברות התקליטים דאף ג'אם ויוניברסל מיוזיק גרופ. עם יציאתו נכנס האלבום אל המקום הראשון במצעד אלבומי ה-R&B של חברת המצעדים הרשמית. אלבום זה הוא אלבום הסולו הראשון שלה מאז שנת 2010 והוא גם אלבומה הראשון עם חברת דאף ג'אם. זהו גם אלבומה הראשון של הזמרת אשר היה עליו מדבקת אזהרת תוכן ואף יצאה לו גרסה ערוכה שתתאים גם לקהל צעיר יותר. מתוך האלבום יצאו שלושה סינגלים: "Deadwood" ו-"Long as I Live" אשר בהמשך גם הופיעו במיני-אלבום שמכיל רמיקסים לשני השירים האלו וצורף בהמשך לאלבום עצמו בחנות הדיגיטלית טרגט. בנוסף, באוקטובר באותה השנה יצא השיר "FOH" כסינגל שיווקי מתוך האלבום ובהמשך כסינגל השלישי מתוכו. האלבום הועמד לפרס גראמי בקטגוריית "אלבום ה-R&B הטוב ביותר" ובנוסף השיר "Long as I Live" הועמד לשני פרסים נוספים בקטגוריות "הביצוע הטוב ביותר בשיר R&B" ו-"שיר ה-R&B הטוב ביותר" ואף זכה בפרס NAACP Image בקטגוריית "שיר מסורתי יוצא דופן". על מנת לקדם את האלבום יצאה טוני לסיבוב ההופעות "As Long As I Live Tour" אשר החל בינואר 2019 והסתיים בנובמבר 2019, לאחר 21 הופעות בצפון אמריקה, אפריקה ואירופה. מידע על האלבום Sex & Cigarettes באתר MusicBrainz מידע על האלבום Sex & Cigarettes באתר AllMusic האלבום Sex & Cigarettes באתר Discogs Toni Braxton - Sex & Cigarettes, Discogs (באנגלית) Official R&B Albums Chart Top 40 | Official Charts Company, www.officialcharts.com (באנגלית) Sex & Cigarettes by Toni Braxton (באנגלית בריטית), נבדק ב-2019-12-28 Sex & Cigarettes by Toni Braxton (באנגלית אמריקאית), נבדק ב-2019-12-28
האי וייט

האם התכוונתם ל... האי וייט – אי בתעלת למאנש האי וייט – אי בניו זילנד האי וייט (אנ') – אי בארכיפלג רוס לבן (פירושונים) וייט
אגודלים (משחק)

אגודלים הוא משחק חברה לשני שחקנים ומעלה. במשחק אגודלים המפסיד (או זה שנשאר במשחק אחרון) הוא זה שמוטלת עליו המטלה או העונש. אגודלים הוא גם פתרון יצירתי לנושאים שבמחלוקת. השחקן שיתחיל ייבחר על ידי הגרלה במשחק כגון אן דן דינו, אבן נייר ומספריים או זוג או פרט. כיוון המשחק ייקבע מראש על ידי השחקנים. כל משתתף בתורו בסיבוב אומר מספר (המספר תלוי בכמות המשתתפים) בו ברגע שנשמע המספר, המשתתפים מרימים באותו הזמן את אגודליהם. הם רשאים להרים אגודל אחד, שני אגודלים או לא להרים אף אגודל. ישנה גרסה למשחק בה המשתתף שמכריז על מספר האצבעות אומר "רדי" כאשר הוא מאריך את ההברה האחרונה עד לרגע שבו הוא אומר את המספר. אם המספר יוצא בכמות האצבעות, מי שאמר את המספר, נותן סטירות על הידיים של המשתתפים, כגובה המספר אותו ניחש. אם המשתתף ניחש את המספר 0, הוא נותן 10 סטירות לכל משתתף. לכמות המשתתפים יש קשר ישיר לקושי המשחק ולאורכו. לדוגמה, במשחק בן 4 משתתפים, כל משתתף בתורו רשאי להגיד מספר בין 0 ל 8 (כמות האגודלים המקסימלית במשחק). כשמתקדם המשחק, פוחתת כמות האגודלים שניתן להגיד. רועי ומיכאל משחקים אגודלים. מיכאל הוגרל להתחיל. מיכאל פוצח ואומר את המספר "שלוש". מיכאל מרים אגודל אחד ורועי מרים שני אגודלים. סכום האגודלים הוא שלוש לכן מיכאל צדק ומוציא יד אחת מהמשחק. תורו של רועי. רועי אומר את המספר "אחד". רועי לא מרים אף אגודל ומיכאל מרים שני אגודלים. רועי לא קלע ונשאר עם שני אגודלים במשחק. תורו של מיכאל שנית. מיכאל אומר את המספר "אחד" ומרים אגודל אחד. רועי לא מרים אף אגודל. מיכאל צדק בפעם השנייה ולכן הוא יוצא מנצח מן המשחק. רועי הוא המפסיד. בכל תור, כשנאמר המספר, כל המשתתפים חייבים להרים (או לא להרים כלל) את אגודליהם מיידית. עקרון הזמן מאוד חשוב. אסור לספור אגודלים ואז להחליט. אגודלים הוא משחק עם טקטיקה. יש השפעה פסיכולוגית של כמה גורמים: מספר האגודלים שכל שחקן הרים בסיבוב הקודם. הזמן שכל שחקן בתורו מחכה לפני שהוא אומר את המספר. המספר שנאמר בתור הקודם וכמות האגודלים שהורמו. שחקן אגודלים טוב יודע לנצל את כל הגורמים הנ"ל לטובתו. אגודלים ידוע כמשחק שתייה, כאשר המפסיד צריך לשתות. לאחר כמה סיבובי שתייה, מהירות התגובה של השחקנים פוחתת והמשחק נהפך למשעשע ביותר. אצבעות קסם זוג או פרט
מיירל לדרמן יוקלס

מיירל לדרמן יוקלס (באנגלית: Mierle Laderman Ukeles; נולדה בשנת 1939, דנוור, קולורדו, ארצות הברית) היא אמנית יהודייה-אמריקאית, הפועלת בניו יורק. יצירתה כוללת אמנות קונספטואלית, מיצג, מיצב וטקסטים ופעמים רבות מבקשת לחקור ולהחיות את המהות האורבנית על כל צדדיה: אנשים, תחזוקה, קיימות, זבל וסביבה. לדרמן יוקלס נולדה וגדלה בדנוור, קולורדו. אבי היה רב ומורה לעברית בקהילה היהודית המקומית ואמה הייתה עקרת בית. את לימודיה הגבוהים עשתה בניו יורק, תחילה למדה היסטוריה ויחסים בינלאומיים ולאחר מכן עברה ללמוד אמנות במכון פראט. ב-1974 קיבלה תואר שני באמנויות מאוניברסיטת ניו יורק. בשנת 1969 כתבה מניפסט לו קראה "מניפסט אמנות התחזוקה 1969!", תחילה כהצעה לתערוכה בשם "CARE". המניפסט מאתגר את תפיסת תפקידה הביתי של האישה ומאיר את פעולת התחזוקה. במניפסט היא כתבה על סוגיה השונים של התחזוקה, מהאישיים והקטנים ביותר (להתאפר מדי בוקר, למשל) ועד היבטים הציבוריים של תחזוקה כמו שמירה על העולם. העבודה שלה כוונה להעלות את המודעות לפעולות התחזוקה השונות, שלרוב סמויות מן העין ומבוצעות בתגמול זעום, בין אם כספי ובין אם חברתי. היא הגדירה את עצמה מאז "אמנית תחזוקה" ובתערוכותיה ביצעה מיצגים של פעילויות יומיומיות שהיא ונשים רבות, ובמיוחד עקרות בית עושות כל הזמן על מנת להחזיק את המשך פעילותם של הדברים. יצירתה הזו הקנתה לה, החל משנת 1977 את עמדת "אמנית הבית" של מחלקת הסניטציה של עיריית ניו יורק (והיא היחידה בהיסטוריה להחזיק בעמדה זו). עובדי הניקיון והתחזוקה של העירייה, כמו גם עבודתם היוו השראה ליצירות רבות שלה. מיירל לדרמן יוקלס ראתה בתפקיד האמן תפקיד של אקטיביסט, להעניק השראה ולעודד אנשים לפעול על מנת לשנות נורמות חברתיות והרגלים. לטענתה, אמנות היא תהליך תמידי ומתמשך השזור ביומיום ובפעולות היומיומיות. לאחר לידת בנה הראשון, בשנת 1968 היא הרגישה שהזהות הציבורית שלה כאמנית וכאקטיביסטית נדחקת למקום משני ומפנה מקום לתפקידה כאמא, תפקיד הכולל פעולות רבות ומתמשכות על מנת לשמור על הניקיון ועל הסדר. תנאים אלה היוו את הבסיס לכתיבת המניפסט של אמנות התחזוקה. המניפסט נכתב תחילה כבסיס לתערוכה, לאחר לידת בנה הראשון. לראשונה היא הייתה לצריכה לחלק את זמנה בין האמהות לבין יצירת אמנות והרגישה כי המקום של היצירה בחייה מצטמצם. היא ציינה שכל האמנים הגברים המפורסמים בהיסטוריה מעולם לא נדרשו להקרבות שכאלה. את כתיבת המניפסט היא תיארה כהתגלות שאיחדה את כל האנשים להם הפכה להיות, ובעיקרם האמנית והאמא. ג'סיקה וייסברג, The Hardworking Artist Mierle Laderman Ukeles Is Here To Clean Up Your Mess, tablet magazine
Whitney Houston

Whitney Houston (בעברית: ויטני יוסטון) הוא אלבום הבכורה של הזמרת האמריקאית, ויטני יוסטון. האלבום יצא לאור ב-14 בפברואר 1985, על ידי חברת התקליטים ארסיטה רקורדס. תחילה, האלבום זכה להצלחה בינונית אך בסוף אותה שנה החל לצבור הצלחה. בסופו של דבר, בשנת 1986, הוא הגיע למקום הראשון בארצות הברית, שם שהה 14 שבועות. בשנת 2012, מגזין הרולינג סטון ערך בשנית את רשימת "500 האלבומים הגדולים בכל הזמנים" ודירג את האלבום במקום ה-257. במהדורה הבאה של המגזין, שיצא בשנת 2020, האלבום דורג במקום ה-249 ברשימת "500 האלבומים הגדולים בכל הזמנים". מתוך האלבום יצאו 3 סינגלים אשר הגיעו למקום הראשון בארצות הברית: "Saving All My Love for You" ,"How Will I Know" ו-"Greatest Love of All" ובעקבות כך יוסטון הפכה לזמרת הראשונה שהצליחה להכניס 3 שירים מאלבום אחד למקום הראשון ולאמן הראשון אי פעם שאלבום בכורה שלו עשה זאת. בנוסף לארצות הברית, האלבום הגיע למקום הראשון בעוד מדינות רבות ביניהם קנדה, אוסטרליה ונורווגיה ולמקום השני בבריטניה, גרמניה ושווייץ. במרץ 1999 האלבום הגיע למכירות של 10 מיליון עותקים בארצות הברית ובכך קיבל מעמד יהלום וביולי אותה שנה הוא הגיע למכירות של 13 מיליון עותקים במדינה מה שהפך אותו לאלבום ה-25 הנמכר ביותר בתולדות המדינה ולבין האלבומים הנשיים הנמכרים ביותר במדינה. נכון להיום מכירותיו עומדות על 22 מיליון עותקים בכל העולם. האלבום היה מועמד ל-4 פרסי גראמי ביניהם בקטגוריות "אלבום השנה" ו"תקליט השנה" על "Greatest Love of All" ואף זכה בפרס "הביצוע הווקאלי הנשי הטוב ביותר בשיר פופ" על השיר "Saving All My Love for You". בשנת 2003 האלבום דורג במקום ה-254 ברשימת "500 האלבומים הטובים ביותר בכל הזמנים" שנערכה על ידי מגזין רולינג סטון. ב-26 בינואר 2010 האלבום יצא לאור מחדש בשם Whitney Houston – The Deluxe Anniversary Edition לציון 25 שנים ליציאתו אשר כוללת 5 שירים נוספים ביניהם גרסת א-קפלה לשיר "How Will I Know" ובנוסף לכך 12 רמיקסים חדשים לשירי האלבום, חוברת אשר בה רשום על היסטורית האלבום ודי וי די עם הופעות חיות וראיונות של יוסטון וקלייב דייוויס. מגזין התרבות רולינג סטון דירג את האלבום הבכורה זה ברשימתם "100 האלבומי הבכורה הטובים ביותר בכל הזמנים" במקום ה-89. מידע על האלבום Whitney Houston באתר MusicBrainz מידע על האלבום Whitney Houston באתר AllMusic האלבום Whitney Houston באתר Discogs האלבום Whitney Houston באתר ספוטיפיי Whitney Houston - Whitney Houston, Discogs (באנגלית) Whitney Houston Chart History, Billboard Greatest Albums List (Published 2003) - Rolling Stone, web.archive.org, ‏2020-09-24 Rolling Stone, Rolling Stone, The 500 Greatest Albums of All Time, Rolling Stone, ‏2020-09-22 (באנגלית אמריקאית) David Browne,Jon Dolan,Jon Freeman,Will Hermes,Christian Hoard,Julyssa Lopez,Mosi Reeves,Jody Rosen,Rob Sheffield,Noah Shachtman, David Browne, Jon Dolan, Jon Freeman, Will Hermes, 100 Best Debut Albums of All Time, Rolling Stone, ‏2022-07-01 (באנגלית אמריקאית)
משפט המיפוי הרציף

משפט המיפוי הרציף בתורת ההסתברות קובע שפונקציה רציפה משמרת גבול של סדרת משתנים מקריים. המשפט הוכח על ידי הנרי מן ואברהם ולד ב-1943 ולכן לעיתים נקרא גם משפט מן-ולד. נתונים משתנים מקריים {Xn} ו- X המוגדרים על מרחב מטרי S. נתונה פונקציה רציפה g: S→U כאשר גם U הוא מרחב מטרי. כמו כן נתון כי Pr[X ∈ Dg] = 0 כאשר  Dg הוא קבוצת הנקודות אי הרציפות של הפונקציה g. בתנאים אלו, X n   → d   X ⇒ g ( X n )   → d   g ( X ) X n   → p   X ⇒ g ( X n )   → p   g ( X ) X n   → a.s.   X ⇒ g ( X n )   → a.s.   g ( X ) {\displaystyle {\begin{aligned}X_{n}\ {\xrightarrow {\text{d}}}\ X\quad &\Rightarrow \quad g(X_{n})\ {\xrightarrow {\text{d}}}\ g(X)\\[6pt]X_{n}\ {\xrightarrow {\text{p}}}\ X\quad &\Rightarrow \quad g(X_{n})\ {\xrightarrow {\text{p}}}\ g(X)\\[6pt]X_{n}\ {\xrightarrow {\!\!{\text{a.s.}}\!\!}}\ X\quad &\Rightarrow \quad g(X_{n})\ {\xrightarrow {\!\!{\text{a.s.}}\!\!}}\ g(X)\end{aligned}}} כאשר "p","d" ו-".a.s" הם מסמנים התכנסות בהסתברות, התכנסות בהתפלגות והתכנסות כמעט בוודאות בהתאמה. ערך זה הוא קצרמר בנושא מתמטיקה ובנושא סטטיסטיקה. אתם מוזמנים לתרום לוויקיפדיה ולהרחיב אותו.
מוצב ברוש

מוצב ברוש (למפת לבנון מוגדלת)   ביירות צור טריפולי צידון בעלבכ חלבא זחלה א-נבטיה ישראל סוריה הים התיכון מוצב ברוש (למפת לבנון רגילה)   ביירות צור טריפולי צידון בעלבכ חלבא זחלה א-נבטיה ישראל סוריה הים התיכון מוצב ברוש מוצב ברוש היה מוצב הממוקם בצפון רצועת הביטחון בדרום לבנון שהיה ממוקם כ־4.5 קילומטרים מצפון־מזרח לעיר נבטייה. מוצב ברוש היה הצפוני שבמוצבי צד"ל, על גבעה למרגלות רכס ג'בל רפיע (Jabal er Rafiaa) עליו יושב מצפון הכפר סוג'וד (ער'). למוצב הייתה חשיבות אסטרטגית שכן חלש על הפתחה שמצפון מזרח אליו - בין רכס עלי טאהר לרכס של סוג'וד, וצפה בעין על הכפר ערבסאלים וכן על העמק שמצפון למוצב, שבו שוכנים הכפרים: א-לואייזה (ער'), מליח (אנ') וג'ר'גוע (אנ') (כולם כפרים שזוהו עם פעילות של החזבאללה). במוצב הייתה מוצבת מחלקת חי"ר של צה"ל אך גם כוחות צד"ל. באופן שוטף היה המוצב מאויש במחלקה מגדוד 90 (דמשקיה) של צד"ל. לאנשי צד"ל היו שני נגמ"שים במוצב. היו תקופות שצה"ל לא אייש את המוצב כיוון שהמוצב בהגדרתו היה מוצב צד"ל. איוש המוצב בכוחות השונים התבצע על פי התראות מודיעיניות ומבצעים מתוכננים של צה"ל. במוצב היה כוח שריון אשר כלל טנק אחד ולעיתים שני טנקים, שאחד מהם שימש כחיפוי אחורי. כמו כן הוצבה במוצב מערכת תותחי M61 וולקן שהופעלה כסיוע על ידי מערך הנ"מ של חיל האוויר אל מטרות קרקעיות וסייעה רבות. ב-23 בינואר 1993 כוח שיצא ממוצב עישייה ושימש ככוח אבטחה לכוח אחר שסרק את מורדות ג'בל רפיע, התמקם במוצב ברוש. ביציאתו מהמוצב לחבירה עם הכוח הסורק נפגע ממטען צד בסמוך למוצב. מהמטען, שהופעל בשלט רחוק, נפגע הנגמ"ש הראשון בשיירה, ובאירוע נהרגו סמל חי קלומיטי וסמל אמיר שייך, ונפצע מפקד המחלקה לביא זמיר, שלושתם מפלוגה רובאית א' מגדוד שחם בחטיבת הנח"ל. ב־23 בדצמבר 1994 היה ניסיון לכבוש את המוצב. באירוע נהרגו נתי רוזנטל מפלוגת עורב גולני וגיא סודאי מיחידת תצ"מ 5707. עוד שבעה חיילי גולני נפצעו. צבא דרום לבנון רצועת הביטחון המערכה ברצועת הביטחון יחידת תצ"מ 5707 משה (צ'יקו) תמיר, מלחמה ללא אות, תל אביב: מערכות - משרד הביטחון, 2005, מסת"ב 9650512969 מדיה וקבצים בנושא מוצב ברוש בוויקישיתוף מוצב ברוש, באתר "מפת סיפור מוצבי אזור הביטחון בלבנון" לביא זמיר, מפקדם של אמיר וחי, אמיר שייך וחי קלומיטי ז"ל: מאז הרגע הארור ההוא, באתר ynet, 13 באפריל 2013
חרב אלף הראמות

חרב אלף הראמות הוא ספר פנטזיה מאת חנן קוגל, אשר יצא בהוצאת "משכל - ידיעות אחרונות" בשנת 2003. הספר הוא הראשון בסדרת "ארמדין" של קוגל, המונה שני ספרים (השני הוא אל ממלכת החושך). בספר זה מתוארת דרך מפגשה של חבורת הגיבורים אחריה עוקבת הסדרה ותחילת מסעם למיגור הרוע מהעולם הדמיוני ארמדין. הדמות הראשית בספר הוא מנהיג החבורה, נער בן אנוש בשם גייבור. החבורה מונה את: ניית'ן, אחיו של גייבור. טייראנה, אלפית. פיידין, קוסם. קיווה, לוחם. מרדריד, כהן דת. לורין, בתו המאומצת של מרדריד, ועוד דמויות רבות המצטרפות בהמשך. הספר משלב סגנונות פנטזיה נפוצים ובהם יסודות ממבוכים ודרקונים ושאר עולמות פנטזיה. בין השאר נפוצים בספר בני גזעים אגדתיים שונים, קוסמים, "חרבות גורל" ועוד. ניר יניב, הראשון בבידור, ביקורת על הספר באתר האגודה הישראלית למדע בדיוני ולפנטסיה. חרב אלף הראמות, באתר OCLC (באנגלית) ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
חוסה איראראגורי

חוסה איראראגורי אלו (בספרדית: Jose Iraragorri; ‏16 באפריל 1912 – 27 באפריל 1983) היה כדורגלן ספרדי, ששיחק בעמדת הקיצוני שמאלי. איראראגורי נולד בבסאורי שבספרד בשנת 1912. קבוצתו הראשונה הייתה אתלטיק בילבאו, שם היה חלק מההתקפה עם גיירמו גורוסטיסה, באטה, צ'יררי השני ולפואנטה. במהלך תקופתו באתלטיק זכה עימה ב-4 תוארי אליפות, ארבע פעמים ברצף בגביע הספרדי וב-5 אליפויות אזוריות (חבל הבסקים). הקריירה שלו נעצרה עקב מלחמת אזרחים שהייתה בספרד באותו זמן, והוא וקבוצתו קיימו משחקי ידידות ברחבי אירופה בתור הקבוצה מחבל הבסקים. הם גם שיחקו במקסיקו בקבוצה שנקראה בשם דפורטיבו אוזאקי. לאחר מכן עבר איראראגורי לשחק בארגנטינה במועדון סן לורנסו שמבואנוס איירס, שם שיחק יחד עם השחקנים הבסקים איסידרו לאנגרה ואנחל זובייטה. אחרי ששיחק במשך שנתיים בקבוצה חזר לשחק במקסיקו בקבוצה אספניה, ואחר כך חזר לספרד לקבוצה בה התחיל את הקריירה, אתלטיק בילבאו. בנבחרת ספרד ערך 7 הופעות בהן כבש 2 שערים, כששניהם נכבשו נגד ברזיל במונדיאל 1934. שערו הראשון בעצם היה גם לשער הראשון בהיסטוריה של הנבחרת בטורניר המונדיאל. לאחר פרישה ממשחק היה איראראגורי למאמן קבוצת אתלטיק, וזכה עימה בגביע הספרדי בשנת 1950. הוא גם אימן עוד כמה קבוצות ספרדיות, אך לא נשאר בהן לאורך זמן רב. אתלטיק בילבאו אליפות ספרד (4): 1929/30, 1930/31, 1933/34, 1935/36 הגביע הספרדי (4) 1930, 1931, 1932, 1933 אתלטיק בילבאו הגביע הספרדי: 1950 מדיה וקבצים בנושא חוסה איראראגורי בוויקישיתוף חוסה איראראגורי, באתר Transfermarkt חוסה איראראגורי, באתר BDFutbol חוסה איראראגורי, באתר National Football Teams חוסה איראראגורי, באתר FootballDatabase.eu פרופיל המאמן, באתר Transfermarkt
Whitney Dancin' Special

Whitney Dancin' Special הוא המיני-אלבום\אלבום הרמיקס הראשון של הזמרת האמריקאית ויטני יוסטון. המיני-אלבום יצא לאור ב-1 בנובמבר 1986 על ידי חברות התקליטים אריסטה רקורדס ו-BMG, וב-21 בינואר 1988 יצא מחדש. עבור המיני-אלבום, נעשתה גרסת דאנס של הלהיט "How Will I Know" של יוסטון. ביפן, הופץ המיני-אלבום כבר בנובמבר 1986, אך בהמשך, הוחלט להפיצו בשאר העולם. הגרסה המחודשת יצאה לאור בשנת 1988, שנתיים מצאתו המקורית של המיני-אלבום ביפן. בין היתר הופץ המיני-אלבום בפורמט של קלטת שמע בטורקיה. המיני-אלבום הופק על ידי ג'רמיין ג'קסון, קאשיף ונראדה מיכאל וולדן. מידע על האלבום Whitney Dancin' Special באתר MusicBrainz האלבום Whitney Dancin' Special באתר Discogs ג'רמיין ג'קסון, קאשיף, נראדה מיכאל וולדן Whitney Houston - Whitney Dancin' Special, Discogs (באנגלית) Whitney Houston - Whitney Dancin' Special, Discogs (באנגלית) Whitney Houston - Whitney Dancin' Special, Discogs (באנגלית) Whitney Houston - Whitney Dancin' Special, Discogs (באנגלית)
נקודת דריינקור

נקודת דריינקור (באנגלית: Driencourt Point) היא לשון יבשה בצדו המערבי של האי ברבנט, בארכיפלג פאלמר, שבאנטארקטיקה. הנקודה ממוקמת 11 קילומטרים דרומית-מזרחית לנקודת קלוד. חצי האי התגלה ומופה לראשונה על ידי המשלחת הצרפתית השלישית לאנטארקטיקה, בפיקודו של ז'אן-באטיסט שארקו, אשר חקרה את אנטארקטיקה בין השנים 1903–1905. הנקודה צולמה מן האוויר על ידי משלחת הסקר האווירי של שטחי חסות איי פוקלנד בין השנים 1956–1957. שמו של חצי האי ניתן לו על ידי ז'אן-באטיסט שארקו. חצי האי נקרא על שמו של ג'וזה דריינקור (Joseph F.L. Driencourt), מהנדס צרפתי אשר ייעץ למשלחת בדבר הציוד ההידרוגרפי הנדרש לה. • FINAL REPORT OF THE XXVI ANTARCTIC TREATY CONSULTATIVE MEETING, MADRID, SPAIN, 9-20 JUNE, 2003., P 170 נקודת דריינקור באתר הסקר הגאולוגי של ארצות הברית נקודת דריינקור באתר הגאזט האנטארקטי של ממשלת אוסטרליה נקודת דריינקור באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים של ארצות הברית מידע גאוגרפי והיסטורי חקר הנקודה
קרחון בימן

קרחון בימן או קרחון בימאן (באנגלית: Beaman Glacier) הוא קרחון יובלי של קרחון אבי, באזור חוף פנל, בדרום מערב הרי אנארי, בארץ ויקטוריה, שבאנטארקטיקה. קרחון בימן ממוקם צפונית בסמוך לקרחון מקלין. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של לוטננט ראשון צ'ארלס וו. בימן (Charles W. Beaman), שהיה טייס מסוקים, אשר ביצע טיסות סיוע עבור הסקר הגאולוגי של ארצות הברית - במסגרת משלחת טופו מערב, אשר סקרה אזור זה בעונת המחקר 1962–1963. קרחון בימן באתר הסקר הגאולוגי של ארצות הברית קרחון בימן באתר הגאזט האנטארקטי של ממשלת אוסטרליה קרחון בימן באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית ארוכת טווח עבור קרחון בימן גאזט השמות האנטארקטיים של ארצות הברית מידע גאוגרפי והיסטורי מידע על שמו של הקרחון